b"\n_START_ARTICLE_\nForbes (band)\n_START_SECTION_\nBakgrunn\n_START_PARAGRAPH_\nForbes deltok i svenske Melodifestivalen i 1977 med sangen \xc2\xabBeatles\xc2\xbb, som handler om den britiske gruppen med samme navn. Bidraget vant, til Forbes' store overraskelse, og gruppen fikk representere Sverige i Eurovision Song Contest 1977 i nettopp Storbritannia._NEWLINE_I den internasjonale finalen endte bidraget helt sist av 18 deltakere, med kun 2 poeng fra Tyskland. Dette er et av Sverige verste plasseringer i konkurransen noensinne, bare \xc3\xa9n annen gang har Sverige kommet sist: i 1963, men da sammen med Norge, Finland og Nederland._NEWLINE_Samme \xc3\xa5r, i 1977, ga Forbes ut albumet Big Deal p\xc3\xa5 plateselskapet Metronome. I 1978 ga gruppen ut albumet Sure I'm Scared of Flying But \xe2\x80\xa6 p\xc3\xa5 selskapet Marcus Music. Senere byttet Forbes navn til Varning og ga ut albumet Varning i 1980 p\xc3\xa5 selskapet Mariann Records."